Vyf geskiet in geweld oor busroetesDie bus waarop daar losgebrand is. Foto: JacarandaFM/Twitter Tshepo Tsotsotso, woordvoerder van Putco, het gesê die busbestuurder en vier passasiers is almal in die hospitaal opgeneem en dat hulle in ŉ stabiele toestand is. Taxioperateurs het vroeër die week begin staak in protes teen die bekendstelling van die Autopax-busdiens. Autopax is deur die regering aangestel om sekere busroetes in Gauteng by Putco oor te neem. Tsotsotso het gesê die skietery het in die Nellmapius-streek onderweg van Mamelodi na die Pretoriase middestad gebeur. Hy het gesê hulle is kontak met die taxibetogers en dat hulle veiligheid sal opskerp. Volgens Tsotsotso was die skietery nie op een van die roetes waaroor daar getwis word nie en is dit onduidelik wat die motief daarvoor was.